BRI บวก 4% ขานรับงบปี 65 กำไรโตกว่าเท่าตัว เฉียด 1.5 พันล้าน
BRI บวก 4% ขานรับงบปี 65 กำไรโตกว่า 1 เท่าตัว เฉียด 1.5 พันล้านบาท จากปีก่อน 602 ล้านบาท รับอานิสงส์รายได้ขายอสังหาริมทรัพย์เพิ่มขึ้น รวมถึงค่าบริหารแกร่ง
BRI บวก 4% ขานรับงบปี 65 กำไรโตกว่า 1 เท่าตัว เฉียด 1.5 พันล้านบาท จากปีก่อน 602 ล้านบาท รับอานิสงส์รายได้ขายอสังหาริมทรัพย์เพิ่มขึ้น รวมถึงค่าบริหารแกร่ง
27 ก.พ. 2566

ผู้สื่อข่าวรายงานว่า วันนี้ (27 ก.พ. 66) ราคาหุ้น บริษัท บริทาเนีย จำกัด (มหาชน) หรือ BRI ล่าสุด ณ เวลา 10:31 น. อยู่ที่ระดับ 12.20 บาท บวก 0.50 บาท หรือ 4.27% สูงสุดที่ระดับ 12.30 บาท ต่ำสุดที่ระดับ 11.90 บาท ด้วยมูลค่าการซื้อขาย 69.55 ล้านบาท

โดยราคาหุ้น BRI ปรับตัวขึ้นแรง สะท้อนต่อผลการดำเนินงานในปี 65 ออกมาเติบโตก้าวกระโดด สำหรับบริษัทรายงานกำไรสุทธิปี 2565 อยู่ที่ 1,470.54 ล้านบาท เพิ่มขึ้น 144.08% เมื่อเทียบกับงวดเดียวกันของปีก่อนมีกำไรสุทธิ 602.49 ล้านบาท ซึ่ง เป็นผลมาจากรายได้ขายอสังหาริมทรัพย์เพิ่มขึ้น อีกทั้งรายได้ค่าบริหารงานโครงการ รายได้ค่าบริหารงานขายและการตลาด และรายได้ค่าบริหารงานฝ่ายบริหารจากบริษัทร่วมค้าเพิ่มขึ้นเข้ามาหนุน